钦定古今图书集成/明伦汇编/氏族典/第437卷 > 马显
## 钦定古今图书集成/明伦汇编/氏族典/第437卷 > 马显

按《万姓统谱》：“显，广平人。登正统壬戌进士，授户科给
事中。己巳之变，显扈驾北征，几没于阵。景泰初，进都
给事中。适权奸用事，显指陈得失，多所裨益。寻忌者
出为河东都转盐运使，盐法流通，国计用裕。天顺戊
寅，擢四川左布政使。时蛮寇猖獗，境内骚扰，显赞画
戎务，调度军饷，蜀人赖以帖然。秩满，复留三年。成化”
庚寅，擢南京兵部右侍郎。值岁大祲，奉诏巡视凤阳
等郡。恤民瘼，抚穷独，击奸慝，民赖安堵。寻转左侍郎，
告老卒。